Псалам 93
Величанство царства Божијег.
1 Господ царује. Обукао се у величанство,
обукао се Господ у силу, и опасао се.
Зато је васиљена тврда,
и неће се померити.
2 Престо Твој стоји од искона;
од века Ти си.
3 Подижу реке, Господе, подижу реке глас свој,
подижу реке вале своје:
4 Од хујања воде многе и силне,
од вала морских силнији је на висини Господ.
5 Сведочанства су Твоја веома тврда;
дому Твом припада светлост, Господе, на дуго време.