Псалам 127
Све стоји до благослова Божијег.
Песма за пењање. Соломунова.
1 Ако Господ неће градити дом,
узалуд се муче који га граде;
ако неће Господ чувати град,
узалуд не спава стражар.
2 Узалуд раните,
касно лежете,
једете хлеб уморни;
милом свом Он даје сан.
3 Ево наследства од Господа:
деца, пород је дар од Њега.
4 Шта су стреле у руци јакоме,
то су синови млади.
5 Благо човеку који је њима напунио тул свој!
Неће се осрамотити
кад се стану разговарати с непријатељима на вратима.