Псалам 87
Сион се слави што је обратио многобошце.
Корејевих синова. Псалам. Песма.
1 Шта је сам основао на горама светим,
2 Врата сионска љуби Господ
више свих станова Јаковљевих,
3 Славно казују за Тебе, граде Божји!
4 „Међу оне, који ме знају, бројаћу Мисир и Вавилон.
Гле и Филистеји и Тир с етиопском онде су се родили.”
5 О Сиону ће се говорити: Тај се и тај родио у њему;
сам Вишњи утврђује га.
6 Господ ће у препису народа завикати:
Овај се родио у њему.
7 И који певају и веселе се,
сви су извори моји у Теби.