Псалам 70
Молба Давидова за помоћ против његових непријатеља.
Начелнику певачком. Псалам Давидов. За спомен.
1 Боже, похитај да ме избавиш,
Господе, да ми помогнеш!
2 Нек се постиде и посраме
који траже душу моју!
Нек одступе натраг,
и осрамоте се који ми зло желе!
3 Са стидом нек се врате натраг
који ми говоре: Ха! Ха!
4 Нек се теше и веселе Тобом
који траже Тебе,
и који љубе спасење Твоје,
нека једнако говоре: Велик је Бог!
5 А ја сам ништ и убог,
Боже, похитај к мени!
Ти си помоћ моја и Избавитељ мој,
Господе, не часи!